
INFORMAȚII  BURSE
AN ȘCOLAR 2026-2027
HG 732/04.09.2026 privind aprobarea Metodologiei-cadru de acordare a burselor.
1.Bursele de merit: 
- se acordă pentru maximum 15% din efectivele de elevi ale fiecărei clase de gimnaziu care au medii generale în anul școlar 2025-2026 mai mari sau egale cu 9,00,
- prin excepție se acordă bursă și elevilor care au media egală cu a ultimului beneficiar stabilit prin aplicarea procentului de 15%,
- bursa de merit se acordă și sub condiția ca elevul beneficiar să fi obținut media 10 la purtare sau calificativul ” foarte bine” la purtare la finalul anului școlar 2025-2026,
- calcularea numărului de beneficiari corespunzător procentului de 15% din efectivul de elevi din fiecare clasă de gimnaziu se face prin rotunjire la numărul întreg imediat superior numărului fracționar obținut,
- pentru elevii din clasa a V a, listele beneficiarilor se stabilesc în luna ianuarie 2027 și se acordă pentru maximum 15% din efectivele de elevi ale fiecărei clasa a V a, care au medii mai mari sau egale cu 9,00 în primele două intervale de cursuri din anul școlar 2026-2027( Modul 1 și Modul 2),
- pentru elevii din clasa a V a, media care stă la baza  acordării burselor de merit se calculează ca medie aritmetică, având două zecimale, fără rotunjire, a notelor obținute de elevi la toate disciplinele, pe parcursul primelor două intervale de cursuri din anul școlar 2026-2027( Modul 1 și Modul 2),
- pentru elevii din clasa a V a, bursele de merit se plătesc începând cu luna februarie 2027 până la sfârșitul cursurilor din anul școlar 2026-2027,
- bursele de merit se acordă pentru elevii absolvenți ai clasei a VIII a, inclusiv în perioada pregătirii și susținerii evaluării naționale , cu condiția ca elevii bursieri să se prezinte la examen,  
- bursele de merit care au la bază media se acordă la propunerea profesorului diriginte, nefiind condiționate de depunerea unei cereri în acest sens. Profesorul diriginte va înainta la secretariatul unității de învățământ lista cu elevii propuși pentru bursa de merit pe baza mediei,  pentru elevii din clasele VI— VIII, iar pentru elevii de clasa a V-a, în primele 20 zile calendaristice ale lunii ianuarie 2027.
Nu este luat  în considerare nivelul venitului mediu pe membru de familie.
Documente necesare  
Lista realizată de către  prof. diriginte va fi însoțită de: 
· copie a certificatului de naștere/carte identitate a elevului,
· extras de cont bancar, copie carte identitate titular cont (părinte, reprezentant legal.
Notă: 
*Cuantumul bursei de merit este 450 lei/luna, și se acordă numai pe perioada cursurilor școlare. Formula de calcul este (CB/NZL)X(NZL-NZV), unde CB- cunatumul bursei, NZL- numărul de zile lucrătoare din luna respectivă, NZV- numărul de zile de vacanță din luna respectivă.
** Nu este luat  în considerare nivelul venitului mediu pe membru de familie. 
***În cazul în care un elev are mai mult de 10 absențe nemotivate/lună, bursa se suspendă în luna respectivă.







2.Bursele sociale
- o formă de sprijin a elevilor din medii dezavantajate socioeconomic, din grupuri vulnerabile sau cu situații medicale speciale, în vederea susținerii participării la activitățile didactice,
”FAMILIE”- persoanele aflate în una din următoarele situații:
· soțul și soția cu copiii lor necăsătoriți, aflați în întreținere cu vârste până la 18 ani sau de până la 26 de ani pentru cei care urmează o formă de învățământ- cursuri de zi organizată potrivit legii, cu domiciliul ori reședința comună înscrisă în actele de identitate, și care locuiesc împreună,
· bărbatul și femeia necăsătoriți și care locuiesc împreună cu copiii lor necăsătoriți, aflați în întreținere cu vârste până la 18 ani sau de până la 26 de ani pentru cei care urmează o formă de învățământ- cursuri de zi organizată potrivit legii ,
· persoană singură și copilul/copiii aflați în întreținere cu vârste până la 18 ani sau de până la 26 de ani pentru cei care urmează o formă de învățământ- cursuri de zi organizată potrivit legii,
· în conformitate cu art.104 din Legea nr 272/2004 se asimilează termenului ”familie” și persoana/persoanele care se ocupă de întreținerea copilului/copiilor pe perioada absenței părintelui/reprezentantului legal și care locuiește/locuiesc împreună cu copilul/copiii aflat/aflați în întreținerea sa/lor,

În situația în care există suspiciunea privind neîndeplinirea criteriilor , directorul școlii sesizează situația reprezentanților administrației publice locale și solicită efectuarea unei anchete sociale. 


      CATEGORII DE BURSE SOCIALE 
A. Bursele sociale pentru venit scăzut 
Criteriu : elevii proveniți din familii  care realizează un venit mediu net lunar pe membru   de familie, supus impozitului pe venit, pe ultimele 12 luni anterioare depunerii cererii, mai mic de 50% salariul minim net pe economie. Se va lua în calcul salariul minim net la momentul depunerii cerereii. La calcularea venitului nu sunt luate în calcul bursele, alocațiile, pensiile de urmaș, pensiile alimentare etc.
Conform art. 69 alin. (4) din Legea nr. 207/2015 privind Codul de procedură fiscală, cu modificările și completările ulterioare, verificarea veniturilor declarate de părinții/tutorii legal instituiți/reprezentanții legali ai elevilor minori se face de către reprezentanții  unității de învățământ, cu ajutorul platformei PatrimVen . În cazul în care se constată , în urma verificării că  veniturile depășesc plafonul, dosarul este respins.
Documente necesare:
· Cererea părintelui/reprezentantului legal;
· Declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii, realizate de toți    membrii familiei, supuse impozitului pe venit și acordul privind prelucrarea   datelor cu caracter personal pentru verificarea respectării criteriilor de acordare a bursei; 
· Documente doveditoare ale componenței familiei, așa cum este definită în metodologie:certificatele de naștere ale copiilor sub 14 ani, actele de identitate ale persoanelor care au peste 14 ani, adaverință de elev/ student pentru frații școlarizați în alte instituții de învățământ  acte de stare civilă, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de  arest,
· EXTRAS DE CONT ( în cazul în care contul nu este al elevul se va transmite o copie CI titular de cont )

b.Bursele sociale pentru elevi orfani / elevi abandonați asupra cărora a  fost instituită o măsură de protecție socială
Criteriu: elevii cu  unul sau ambii părinți decedați sau elevii asupra cărora a fost instituită o măsură de protecție specială, respectiv plasamentul/plasamentul de urgență, fără   a se lua în considerare nivelul venitului mediu pe membru de familie.

Documente necesare:
· Cererea părintelui/reprezentantului legal;
· Copie CI părinte/reprezentant legal,
· Copie certificat  naștere elev;
· [bookmark: _Hlk145960522]Copie certificat deces părinte / copie dispoziție măsură de protecție socială;
· EXTRAS DE CONT ( în cazul în care contul nu este al elevul se va transmite o copie CI titular de cont ).
Nu este luat  în considerare nivelul venitului mediu pe membru de familie.


c. Burse sociale medicale- pentru elevii care au deficiențe/afectări funcționale produse de boli, tulburări sau afecțiuni ale structurilor și funcțiilor organismului încadrate conform criteriilor din Anexa 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr 1306/1883/20216 pentru aprobarea criteriilor biopsihosociale de încadrare a copiilor cu dizabilități în grad de handicap și a modalităților de aplicare a acestora, cu completările și modificările ulterioare 
Documente necesare:
· Cererea părintelui/reprezentantului legal;
· Copie CI părinte/reprezentant legal,
· Copie certificat  naștere elev,
· Copie certificat de tip  A5 eliberat de medicul specialist  sau copie a   certificatului  de încadrare în grad de  handicap- cu luarea în evidență de către medicul de la cabinetul școlar,
· EXTRAS DE CONT ( în cazul în care contul nu este al elevul se va transmite o copie CI titular de cont ).
Nu este luat  în considerare nivelul venitului mediu pe membru de familie.

d) Burse sociale medicale pentru elevii cu afecțiuni oncologice și/sau cronice școlarizați pentru o perioadă mai mare de 4 săptămâni în cadrul ”Școlii din spital”sau la domiciliu
Documente necesare:
· Cererea părintelui/reprezentantului legal;
· Copie CI părinte/reprezentant legal,
· Copie certificat  naștere elev
· Copie certificat A5 sau copie  certificat de încadrare în grad de  handicap/copie scrisoare medicală
· Adeverință privind calitatea de elev al ”Școlii din spital” sau copie certificat școlarizare la domiciliu
· EXTRAS DE CONT ( în cazul în care contul nu este al elevul se va transmite o copie CI titular de cont ).

Nu este luat  în considerare nivelul venitului mediu pe membru de familie.

e) Burse sociale pentru elevii care revin după școlarizarea din cadrul ” Școlii din spital” în unitatea de învățământ la care au fost înscriși anterior
Documente necesare:
· Cererea părintelui/reprezentantului legal,
· Copie CI părinte/reprezentant legal,
· Copie certificat  naștere elev,
· Copie certificat A5/ certificat de încadrare în grad de  handicap/copie scrisoare medicală
· Adeverință privind calitatea de elev al ”Școlii din spital”, 
· EXTRAS DE CONT ( în cazul în care contul nu este al elevul se va transmite o copie CI titular de cont ).
Nu este luat  în considerare nivelul venitului mediu pe membru de familie.

f)  Burse sociale pentru elevii proveniți din familii care beneficiază de venitul minim de incluziune conform Legii nr 196/2016 privind venitul minim de incluziune.
 
Notă: 
*Bursa socială  este în cuantum de 300 de lei, se poate cumula cu bursa de merit și se acordă și în perioada vacanțelor școlare.
** Elevii care acumulează 10 sau mai multe absențe nemotivate într-o lună nu  primesc bursa socială pentru luna respectivă.
*** În perioada vacanței de vară elevii care au mai mult de 1 corigență și 20 de absențe nemotivate/an școlar , elevii care au rămas repetenți, absolvenții clasei a VIII a care nu nu au fost admiși în clasa a IX a la o unitate de învățământ de stat  nu primesc bursa socială în perioada vacanței de vară.

